OpenLLM-France/wikimedia huggingface dataset:
# Hemigrammus erythrozonus

Hemigrammus erythrozonus és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 3,3 cm de llargària total.
* Els mascles són més prims i tenen la regió ventral lleugerament enfosada, mentre que les femelles són més grosses.
* Té una franja de color vermell clar al llarg de tota la longitud del cos i àrees argentades a la regió ventral.
* L'aleta dorsal i la cua poden presentar els extrems de color blanc.
* No hi ha diferències de color notables entre tots dos gèneres.

## Alimentació

Menja cucs, petits crustacis i plantes.

## Hàbitat

Viu a àrees de clima tropical entre 24 °C i 28 °C de temperatura.

## Distribució geogràfica

Es troba a Sud-amèrica: riu Essequibo.

## Observacions

És una espècie popular en aquariofília i es va exportar per primera vegada a Europa des de Guyana a la dècada de 1930.

## Referències

* ↑ Gill, T. N. 1858. Synopsis of the fresh water fishes of the western portion of the island of Trinidad, W. I. Ann. Lyc. Nat. Hist. N. Y. v. 6 (núms. 10-13): 363-430.
* ↑ BioLib (anglès)
* ↑ Durbin, M. L. 1909. Reports on the expedition to British Guiana of the Indiana University and the Carnegie Museum, 1908. Report Núm. 2. A new genus and twelve new species of tetragonopterid characins. Annals of the Carnegie Museum v. 6 (núm. 1): 55-72.
* 1 2 FishBase (anglès)
* 1 2 How to breed the Glowlight tetra Arxivat 2016-03-03 a Wayback Machine. (anglès)
* ↑ Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* ↑ Riehl, R. i H.A. Baensch 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.
* ↑ Géry, J. 1977. Characoids of the world. T.F.H. Publications, Inc., Nova Jersey. 672 p.
# Tractat d'Unkiar Skelessi

El tractat d'Unkiar Skelessi, que es va signar el 8 de juliol de 1833, és un acord internacional, revestit de tractat comercial, signat entre l'Imperi Otomà i Rússia, amb la finalitat de frenar l'expansió de Mehmet Ali. A l'acord s'hi van oposar l'potències europees (Regne Unit i França), però s'hi van unir els règims absolutistes de Prússia i Àustria en un intent de repartiment de poder i influències. L'acord va permetre l'obertura de l'estret de Dardanels a Rússia i la independència de Síria i Egipte.

## Referències

* ↑ «Treaty of Hünkâr İskelesi» (en anglès). Encyclopaedia Britannica. [Consulta: 27 novembre 2022].
# Pòssum pigmeu acròbata

El pòssum pigmeu acròbata (Acrobates pygmaeus) és el mamífer planador més petit del món. Tot i que només té la mida d'un ratolí molt petit (65-80 mm i 10-14 g, és capaç de saltar i planar fins a 25 metres. Com altres mamífers planadors, el pòssum pigmeu acròbata té una membrana de pell entre les potes anteriors i posteriors, més gruixuda que la d'altres marsupials com el petaure del sucre, però relativament més petita, car només s'estén dels colzes als genolls.

## Referències

* ↑ «Còpia arxivada». Arxivat de l'original el 2007-02-20. [Consulta: 16 juny 2009].
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Toei Animation

Toei Animation (東映アニメーション Tōei Animēshon) és un estudi d'animació japonesa (anime) que pertany a Toei Company. Hayao Miyazaki, Isao Takahata, i Yoichi Kotabe han treballat tots amb la companyia en el passat. Des de la seva fundació el 1957, Toei ha creat un gran nombre de sèries de TV, i pel·lícules, algunes populars en el món sencer. Originalment van ser la resposta del Japó a Disney amb algunes pel·lícules musicals animades luxosament, produïdes des de finals de la dècada del 1950 fins a principis dels 70. La competició de la televisió va forçar a Toei a adoptar un estil més estàndard en l'àmbit de l'anime. Fins al 1998 Toei Animation era coneguda com a Toei Doga (東映動画 Tōei Dōga), essent "dōga" la paraula japonesa per a "animació".

## Referències

* ↑ Sharp, Jasper. Historical Dictionary of Japanese Cinema (en anglès). Scarecrow Press, 2011, p. 317. ISBN 0810875411.

## Vegeu també

* La sireneta
* Tongari Bōshi no Memoru.

## Enllaços externs

* Lloc web oficial de Toei Animation (japonès)
# Miquel Serrabassa i Lafont

Miquel Serrabassa i Lafont (Vic, 1982) és un informàtic català, programador especialitzat en el desenvolupament web i administració de sistemes. És director tècnic de l'empresa Sobrevia.net, fundada l'any 2003 amb Jose Manuel Gutiérrez, i dedicada al desenvolupament web i a l'assessoria tecnològica. També fou director tecnològic del Grup Nació Digital fins al gener de 2022.
L'any 2005 va començar a programar el que actualment és el diari digital Nació Digital, que al principi era un projecte del periodista Miquel Macià i Arqués basat en el digital Osona.com. Entre els anys 2010 i 2020 va ser també el cap de redacció de l'edició de Girona d'aquest mitjà.
Serrabassa va ser membre de l'entitat STIC.cat, organitzant els primers Premis Blogs Catalunya. Està adherit al Capítol Català de la Internet Society (ISOC-CAT). També ha organitzat diverses edicions de l'e-Week de Vic.
Serrabassa fa de professor en cursos d'especialització, màsters i postgraus en centres adscrits a la Universitat de Girona (UdG) com ERAM o CETA, centrat en temes tecnològics i tècnics, i també ha estat professor de la Universitat Catalana d'Estiu i consultor de la Universitat Oberta de Catalunya, on hi va cursar el Grau d'Enginyeria Informàtica.
És col·laborador habitual en mitjans de comunicació.

## Referències

* ↑ «Karma Peiró es nomenada directora de Nació Digital», 19-05-2016. [Consulta: 15 setembre 2024].
* ↑ «Nació Digital presenta les tres edicions de paper per les consultes del 25A», 24-02-2010. [Consulta: 27 agost 2024].
* ↑ «Premis Blogs Catalunya», 05-03-2009. [Consulta: 15 setembre 2024].
* ↑ Gras Alcoverro, Joan Francesc «Domini .cat, un TLD (Top Level Domain) entre l’originalitat i l’excepcionalitat». Tesi, 09-07-2021, pàg. 205. Arxivat de l'original el 2024-11-22.
* ↑ «Karma Peiró es nomenada nova directora de Nació Digital», 20-07-2015. [Consulta: 15 setembre 2024].
* ↑ «Universitat Catalana d'Estiu», 15-07-2014. [Consulta: 15 setembre 2024].
* ↑ «Advanced Management Program», 12-06-2022. [Consulta: 15 setembre 2024].
* ↑ Gordillo, Saül. «Sobirania.cat» p. 219-220. Crea't Edicions, 28-03-2015. Arxivat de l'original el 05-07-2015. [Consulta: 15 setembre 2024]. «No m'agrada dir que sóc pioner de res, perquè en realitat tot el que he fet estava inventat o ja existien els recursos per fer-ho, però potser no al nivell local on era jo.»
* ↑ «Miquel Serrabassa: La idea final de Google és que la casa ens escolti», 14-08-2021. [Consulta: 15 setembre 2024].
* ↑ «El 5G es presenta en societat: les aplicacions d'una tecnologia revolucionària», 22-03-2019. [Consulta: 15 setembre 2024].

## Enllaços externs

* Miquel Serrabassa i Lafont - Lloc web oficial
# Beca Ramón y Cajal

L'ajut del contracte tenure-track Ramón y Cajal (RyC) està finançat pel Ministeri de Ciència espanyol. La finalitat d’aquest ajut és promoure la incorporació de personal investigador amb una trajectòria destacada, amb l’objectiu de que adquireixi les competències i capacitats que li permetin obtenir un lloc de caràcter estable en un organisme de recerca del Sistema espanyol de ciència, tecnologia i innovació. La convocatòria incentiva la incorporació de personal investigador que ha desenvolupat durant un determinat període la seva activitat professional a l’estranger. Va ser creada el 2001 i, juntament amb l'ajut Juan de la Cierva, és l'ajut de recerca amb finançament nacional més prestigiosa per seguir una carrera científica a Espanya. De fet, es considera la principal estratègia d'atracció de talent per a Espanya per contrarestar la seva fuga de cervells científics.
Entre els becats, s'inclouen Carlota Escutia Dotti, Brian Vohnsen, Aditi Sen De, Mayo Fuster Morell, Carolina Mallol, Mercedes Vila, Maritza Lara-López, Nanda Rea, Mercedes López-Morales.

## Referències

* ↑ «El Gobierno no hará contratos de científicos Ramón y Cajal este año» (en castellà). , 17-10-2012 [Consulta: 10 febrer 2023].
* ↑ «El programa Ramón y Cajal de captación de científicos en España. Evaluación, valoración y propuesta de resolución». [Consulta: 19 desembre 2023].
* ↑ «Spanish science: still suffering» (en anglès). the Guardian, 23-10-2013. [Consulta: 27 gener 2023].
* ↑ «Los investigadores del Ramón y Cajal, en la cuerda floja | Ciencia | elmundo.es». www.elmundo.es. [Consulta: 10 febrer 2023].
* ↑ Aunión, J. A. «Not so much a brain drain as forced exile» (en anglès americà). EL PAÍS English Edition, 20-05-2013. [Consulta: 28 gener 2023].
* ↑ «Awardee Details: Shanti Swarup Bhatnagar Prize». [Consulta: 19 desembre 2023].
* ↑ Ansede, Manuel «El Gobierno abrirá las puertas a los científicos de élite rechazados por la universidad española» (en castellà). El País [Madrid], 08-08-2019. ISSN: 1134-6582.
* ↑ «Mercedes López-Morales: “Tenemos ya tantos planetas que no damos abasto”» (en castellà), 10-03-2017. [Consulta: 19 desembre 2023].
# Jillian Morris - Brake

Jillian Morris- Brake (Maine, 22 d'octubre de 1981) és una biòloga marina, especialitzada en la conservació de taurons, instructora de submarinisme, fotògrafa i educadora estatunidenca.

## Biografia
#### Infància

Els seus pares eren apassionats per l’aigua i la vida submarina, la Jillian va créixer en un petit poble proper a un llac a Maine on va passar molt temps practicant snorkel i va fer que cultivés, des d'una edat primerenca, la seva curiositat per la biologia marina. Als vuit anys practica per primera vegada snorkel amb un tauró i queda sorpresa. Tot i que als cinc anys ja havia dit als seus pares que volia ser biòloga marina, va ser el fet de veure el tauró el que li va provocar una fascinació real per aquestes criatures. Un sentiment que encara li dura.

#### Carrera professional

Més tard, l’any 2005 va assistir a la Universitat de Nova Anglaterra, on va començar la seva carrera professional en Biologia Marina. Després de graduar-se, es va convertir en instructora certificada de submarinisme i es va especialitzar en conservació de taurons.
Va començar a viatjar pel món a la recerca de treballs amb taurons. Va començar en els Cayos de Florida, les Bahames i Austràlia com a assistent de recerca i guia de busseig amb taurons. Més tard es va mudar a Califòrnia per a ensenyar fotografia i vídeo submarins. Combinant la seva experiència científica amb la seva passió per la fotografia, Jillian es va unir al grup de mitjans de conservació Oceanic All Stars. Va estar treballant com a directora executiva, fent fotografies i vídeos per a la BBC, National Geographic, Ocean Geographic, Discovery Chanel i Animal Planet entre altres cadenes.
En 2012 va crear Sharks4Kids, una organització sense ànim de lucre centrada a educar als infants sobre els taurons i la seva conservació. Jillian Morris interessada en els taurons i en fer tot el possible per salvar-los, va dir: "És la meva missió crear la pròxima generació de defensors de taurons a través de la formació, divulgació i aventura,".
També va publicar el seu primer llibre per a infants anomenat Norman the Nurse Shark el juny de 2016.

#### Actualitat

Actualment, resideix a l'illa de South Bimini amb el seu marit Duncan Brake i el seu pitbull adoptat Lusca.

### Guardons

Ha estat nominada Sea Hero de juliol de 2016 per la revista Scuba Diving, ha rebut el premi inaugural Shark Amb Shark Hero en 2017 i també ha estat Ambaixadora Blava de l'Any 2020 dels Go Blue Awards.

## Referències

* 1 2 3 4 5 «Jillian Morris-Brake» (en anglès). [Consulta: 25 novembre 2023].
* ↑ «Jillian Morris» (en anglès britànic). [Consulta: 25 novembre 2023].
* ↑ «Jillian Morris» (en castellà). [Consulta: 25 novembre 2023].
* ↑ «SHARK TEAM LEADERS | sharks4kids» (en anglès). [Consulta: 25 novembre 2023].
# Sylvisorex

Sylvisorex és un gènere de musaranyes de la família dels sorícids.

## Taxonomia

* Sylvisorex akaibei
* Musaranya del Camerun (Sylvisorex cameruniensis)
* Sylvisorex corbeti
* Musaranya de Grant (Sylvisorex granti)
* Musaranya de Howell (Sylvisorex howelli)
* Musaranya de Bioco (Sylvisorex isabellae)
* Musaranya de Johnston (Sylvisorex johnstoni)
* Musaranya de Kongana (Sylvisorex konganensis)
* Musaranya lunar (Sylvisorex lunaris)
* Musaranya ratolí del mont Camerun (Sylvisorex morio)
* Musaranya mesquera (Sylvisorex ollula)
* Sylvisorex oriundus
* Sylvisorex pluvialis
* Sylvisorex silvanorum
* Musaranya africana de volcà (Sylvisorex vulcanorum)

## Referències

* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.
# Isabel d'Hainaut

Isabel d'Hainaut (Lilla (Comtat de Flandes) abril de 1170 - París 15 de març 1190), reina consort de França (1180-1190).

## Orígens familiars

Nasqué a la ciutat de Lilla el 23 d'abril de 1170. Era la filla gran de la comtessa Margarida de Lorena i del comte Balduí V d'Hainaut.

## Núpcies i descendents

Es casà el 28 d'abril de 1180 a Bapaume amb Felip II de França. D'aquest matrimoni nasqueren:
* Lluís VIII de França (1187-1226), rei de França
* dos germans bessons que nasqueren el 1190 i moriren als quatre dies
Isabel d'Hainault fou escollida com a esposa del rei francès en la recerca d'aquest d'aconseguir una aliança flamenca per poder escapar de la terrible influència que els comtes de Xampanya havien influït sobre la seva mare.
Isabel morí de part quan donà llum a dos bessons, que moriren dies després, el 15 de març de 1190 i fou enterrada a la catedral de Saint-Denis. La seva sepultura, com bona part de la resta, fou profanada per les revolucions de 1793.

## Referències

* ↑ «Chapter 2. Counts of Flanders and Comtes de Hainaut 1191-1244» (en anglès). Foundation for Medieval Genealogy (FMG), 01-12-2023.
* 1 2 «Isabèlla di hainaut regina di francia» (en italià). Enciclopedia. Treccani. [Consulta: 27 octubre 2024].
* ↑ de Fluvià i Escorsa, Armand «Els 128 quarters del comte-rei Alfons III el Benigne». Paratge, 7, 1996, pàg. 30.
* ↑ «Felip II de França». Gran Enciclopèdia Catalana. Barcelona: Grup Enciclopèdia Catalana.
# Sylt (municipi)

Sylt (frisó septentrional Söl) és el principal municipi de l'illa de Sylt que forma part del districte de Nordfriesland, dins l'Amt Landschaft Sylt, a l'estat alemany de Slesvig-Holstein. Fou creat el gener de 2009 de la unió dels municipis de Rantum i Sylt-Ost amb la vila de Westerland. El 31 de desembre del 2023 tenia 13.679 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023», 28-10-2024. [Consulta: 15 març 2025].
# Tapetum lucidum

El tapetum lucidum és una capa pigmentada situada per sota de la retina en platihelmints, uns arthropoda i en uns animals vertebrats, però absent, entre d'altres en l'home, el conill i el porc. La llum hi rebota perquè incideixi als fotoreceptors. Es tracta d'una estratègia fotomultiplicadora útil en circumstàncies de poca llum. Un effecte secundari n'és la reflexió de la llum als ulls dels gats i dels heteròcers (papallones de nit).

## Referències

* ↑ «tapetum lucidum» (en alemany). Kompaktlexikon der Biologie », 2001 [Consulta: 21 gener 2015].
* ↑ «7 preguntes i curiositats de la visió dels animals». Barcelona: IVO, 2015. [Consulta: 21 gener 2015].
# Magne Myrmo

Magne Myrmo (Rennebu, 30 de juliol de 1943) és un esquiador de fons noruec, ja retirat, que va competir durant la dècada de 1970.
El 1972 va prendre part en els Jocs Olímpics d'Hivern de Sapporo, on va disputar tres proves del programa d'esquí de fons. En els 50 quilòmetres va guanyar la medalla de plata, mentre en els 15 quilòmetres fou dinovè i en els 30 quilòmetres vint-i-unè. Quatre anys més tard, als Jocs d'Innsbruck va disputar, sense sort, dues proves del programa d'esquí de fons.
En el seu palmarès també destaquen dues medalles al Campionat del Món de 1974, una d'or i una de bronze. La medalla d'or en els 15 quilòmetres suposà la darrera victòria de la història aconseguida amb un esquís de fusta, en uns anys en què la fibra de vidre i altres materials s'anaven imposant als tradicionals.
El 1972 guanyà la medalla Holmenkollen i va ser nomenat Esportista noruec de l'Any el 1974. Després de retirar-se de les competicions, va entrenar l'equip nacional femení de fons de 1978 a 1980.

## Referències

* 1 2 «Olympedia – Magne Myrmo». [Consulta: 11 gener 2025].
* ↑ Federation, International Ski and Snowboard. «FIS | Magne MYRMO - Athlete Biography - Cross-Country» (en anglès). [Consulta: 11 gener 2025].
* ↑ Kirkebøen, Stein Erik. «Magne Myrmo siste VM-vinner på treski» (en noruec). Aftenposten, 15-04-2003. [Consulta: 9 novembre 2019].
# Elijah Harper

Elijah Harper (Red Sucker Lake, 3 de març de 1949 - Ottawa, 17 de maig de 2013) va ser un activista i cabdill cree.

## Biografia

Harper va néixer a Red Sucker Lake, una reserva al nord de Manitoba. Va assistir a escoles residencials a Norway House, Brandon i Birtle, Manitoba, aleshores a l'escola secundària a Garden Hill i Winnipeg. Va estudiar a la Universitat de Manitoba el 1971 i el 1972. Més tard va treballar com a treballador de desenvolupament comunitari, supervisor de la Germandat índia de Manitoba i analista de programes per al Manitoba Department of Northern Affairs.
De ben jove fou membre de l'Indian and Metis & Inuit Student Association, deixà la Universitat per treballar a la Manitoba Indian Brotherhood (MIB) a la seva reserva (1972). Fou escollit cap dels Red Sucker Lake el 1978-1982, i diputat per Rupertsland (Manitoba) en el parlament local el 1981 pel NDP. Entre 1981 i 1986 fou cap del Grup de Treball del Northern Hidro Developement i copresident del Native Affairs Commitee, i l'abril del 1986 ministre sense cartera responsable d'afers del Nord. El 23 de juny del 1990 vetà nou cops al Parlament de Manitoba l'aprovació dels Acords de Meech Lake perquè no reconeixien els drets dels indis a la propietat de la terra originària. Va rebre suport d'Ovide Mercredi, cap de l'Assemblea de Primeres Nacions, i donà suport als mohawks en el seu contenciós amb Quebec. Ocuparia l'escó al parlament canadenc fins al 1997.

## Referències

* ↑ Biografia d'Elijah Harper
* 1 2 «Mr. Elijah Harper, M.P.» (en anglès). Parliament of Canada. [Consulta: 30 març 2024].
* ↑ «Manitoba aboriginal leader Elijah Harper dies» (en inglés), 17-05-2013. [Consulta: 18 maig 2013].
* ↑ Political Biografia Política de la Biblioteca del Parlament Arxivat 2003-11-27 a Wayback Machine.
# Cangur rata mesquer

El cangur rata mesquer (Hypsiprymnodon moschatus) és un marsupial de la mida d'una rata que viu a les selves pluvials de Nova Guinea i el nord-est d'Austràlia. Tot i que alguns científics classifiquen aquesta espècie dins una subfamília (Hypsiprymnodontinae) de la família dels potoròids, la classificació més recent la situen dins de la família dels hipsiprimnodòntids, juntament amb cangurs rata prehistòrics. És el macropodiforme més petit dels que són quadrúpedes i únicament diürns. El cangur rata mesquer fa aproximadament 30 cm de llargada i té una cua calba. S'alimenta de fruita que ha caigut i de petits invertebrats.
Es mou estenent les potes anteriors i tirant les potes posteriors cap endavant alhora. Les mares donen a llum dues o tres cries, que romanen al marsupi durant unes 21 setmanes.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 56. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Hyphessobrycon erythrostigma

Hyphessobrycon erythrostigma és una espècie de peix de la família dels caràcids i de l'ordre dels caraciformes que es troba a Sud-amèrica: conca del riu Amazones.
Els mascles poden assolir 6,1 cm de llargària total.
Menja cucs, crustacis i plantes.
Viu a àrees de clima tropical entre 23 °C - 28 °C de temperatura.

## Referències

* ↑ «Hyphessobrycon erythrostigma». Catalogue of Life. (anglès)
* 1 2 «Hyphessobrycon erythrostigma» (en anglès). FishBase. Froese, Rainer; Pauly, Daniel (editors).
* ↑ Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* ↑ Mills, D. i G. Vevers 1989.
* ↑ Riehl, R. i H.A. Baensch 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.
# L'Abolició de l'Home

L'Abolició de l'Home (The Abolition of Man en anglès) és un llibre de 1943 de C. S. Lewis. Està subtitulat com "Reflexions sobre l'educació amb especial referència a l'ensenyament de l'anglès en els cursos superiors de les escoles", i l'usa com un punt de partida per a una defensa del valor objectiu i la llei natural, i fa una advertència de les conseqüències de suprimir o "desacreditar" aquestes coses. Defensa la ciència com una cosa que val la pena, però critica usar-la per desacreditar els valors — el valor de la ciència mateixa està entre ells — o definir-la per excloure dits valors.

## En cultura popular

* El duo de rap cristià Mars ILL va nomenat una cançó "The Abolition of manCHILD" en el seu àlbum Raw Material (2002) pel llibre
* En 2003 la banda de post-hardcore Thrice basa les lletres de la cançó "The Abolition of Man" en el llibre. Apareix en el seu tercer treball, The Artist in the Ambulance.
* La banda Point of Recognition fa al·lusió al llibre de Lewis en la lletra de la cançó "Abolition of Man."

## Referències

* ↑ «Foumilog», 01-05-2007. [Consulta: 11 juliol 2008].
* ↑ Fuse action. Brothers Judd.

## Enllaços externs

* Text complet de The Abolition of Man a la Universitat de Colúmbia (amb útils "notes del transcriptor") (anglès)
* Notes en les cites i al·lusions del llibre The Abolition of Man (anglès)
* Un sumari i un breu resum de The Abolition of Man
# Lütjenholm

Lütjenholm (frisó septentrional Läitjholem, danès Lilholm) és una ciutat del districte de Nordfriesland, dins l'Amt Mittleres Nordfriesland, a l'estat alemany de Slesvig-Holstein. Es troba a uns 7 km al nord-est de Bredstedt i és una zona boscosa.
# Gurdaspur

Gurdaspur és una ciutat i municipi de l'estat del Panjab, Índia, capital del districte de Gurdaspur. Està situada a 32° 02′ N, 75° 31′ E﻿ / ﻿32.03°N,75.52°E﻿ / 32.03; 75.52 i segons el cens del 2001 tenia 67.455 habitants.
Fou en origen una fortalesa (després convertida en monestir de saraswats bramans) fundada al començar el segle xvii per Sahib Deep Chand que li va donar el nom del seu avi (Guriya) i va ser famosa pel setge que va patir dels mogols el 1712: el 1710 el cap sikh Banda va saquejar Batala i Kalanaur i va convertir el districte en centre dels seus atacs cap als territoris veïns; el 1711 fou expulsat cap a les muntanyes per Bahadur Shah però aviat va retornar i va construir (o reconstruir) un fort a Lohgarh identificat com la moderna Gurdaspur, derrotant a Islam Jang, el virrei o subadar de Lahore; el 1712 va quedar assetjat al fort i el 1713 Abdus Samad Khan va expulsar altra vegada a Banda cap a les muntanyes; una vegada més va retornar i va reconquerir Kalanaur però el 1716 va ser fet presoner a Lohgarh i finalment va morir sota tortura a Delhi.
El 1867 es va crear la municipalitat.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.